CONSILIUL LOCAL AL MUNICIPIULUI TIMIŞOARA                                                                Aprobat,                                       
Direcţia  de Asistenţă Socială Comunitară                                                                                          PRIMAR 
Nr. ____________________________________                                                                     NICOLAE ROBU

R E F E R A T
privind aprobarea  prelungirii cu un an a colaborării Consiliului Local al Municipiului Timişoara cu  Societatea Română Speranţa
 
Societatea Română Speranţa, cu sediul în Municipiul Timişoara, str. Ana Ipătescu, nr. 54 este organizaţie neguvernamentală, fără scop patrimonial, înfiinţată în anul 1990, care furnizează servicii sociale specializate destinate persoanelor cu dizabilităţi mintale (copii şi adulţi) şi familiilor acestora. Printre serviciile sociale oferite se numără Centrul de tip „Respite Care” destinat copiilor cu handicap mental provenind din familii aflate temporar în situaţie de criză
Serviciului de tip „Respite Care” este un serviciu de tip rezidenţial, care asigură permanenţa 24 de ore din 24, timp de maxim 10 zile, pentru fiecare beneficiar (copil sau adult cu dizabilitate mentală), după care acesta este reintegrat în familie. Prin folosirea acestui sistem se urmăreşte menţinerea copilului în familie şi comunitate şi, implicit, prevenirea instituţionalizării acestuia.
Colaborarea dintre Societatea Română Speranţa şi Consiliul Local al Municipiului Timişoara datează din anul 2004, când în baza unui parteneriat public privat, au fost  stabilite condiţiile de asociere în scopul acordării unui sprijin financiar de Consiliului Local pe o perioadă de cinci ani pentru serviciile acordate de furnizorul privat. 
Potrivit contractului de asociere încheiat, în perioada 2004-2007, susţinerea financiară a constat în asigurarea plăţii şi a contribuţiilor aferente pentru un  număr de 6 angajaţi pe posturi de pedagog de recuperare, cu normă întreagă, la nivelul de salarizare  asigurat angajaţilor din cadrul instituţiilor publice subordonate Consiliului Local al Municipiului Timişoara. 
Prin Hotărârea Consiliului Local al Municipiului Timişoara nr. 211/19.06.2007, se suplimentează sprijinul financiar acordat Societăţii Române Speranţa prin adăugarea la cele 6 posturi subvenţionate şi a unui post de bucătar. În anii 2009, 2010, 2011 şi 2012 la solicitarea Societăţii Române Speranţa, a fost aprobată prelungirea cu câte un an a susţinerii financiare din bugetul local, conform Hotărârii Consiliului Local al Municipiului Timişoara nr. 125/24.03.2009, Hotărârii Consiliului Local al Municipiului Timişoara nr. 115/30.03.2010,  Hotărârii Consiliului Local al Municipiului Timişoara nr. 117/29.03.2011 şi Hotărârii Consiliului Local al Municipiului Timişoara nr. 329/30.03.2012. În plus, în luna octombrie 2012, asociaţia a solicitat suplimentarea finanţării prin includerea salarizării unui post de asistent social, solicitare aprobată de către domnul primar prin adresa nr. SC2012-023987/24.10.2012, cu specificarea faptului că suplimentarea va fi prevăzută începând cu anul 2013.
Reprezentanţii Direcţiei de Asistenţă Socială Comunitară au realizat trimestrial activitatea de monitorizare şi evaluare a Centrul de tip „Respite Care”, începând cu anul 2009. Din analiza activităţilor desfăşurate în cadrul Centrul de tip „Respite Care”s-a constatat că acest serviciu:  funcţionează cu respectarea standardelor generale de calitate în domeniul furnizării serviciilor sociale; asigură continuitatea în furnizarea de servicii sociale pentru beneficiarii (copii şi adulţi cu handicap) serviciilor Direcţiei de Asistenţă Socială Comunitară. De asemenea, din anul 2009, Societatea Română Speranţa a încheiat un parteneriat cu Cantina de Ajutor Social din partea căreia primeşte zilnic 8 porţii de hrană pentru beneficiari.
Prin adresa nr. SC2013-002089 din data de 29.01.2013, înregistrată la Primăria Municipiului Timişoara, Societatea Română Speranţa solicită Consiliului Local al Municipiului Timişoara, aprobarea prelungirii susţinerii financiare a activităţii Centrului de tip Respite Care pentru anul 2013, pentru un an,  cu o modificare faţă de susţinerea financiară din anul 2009 (suplimentarea finanţării prin includerea unui post de asistent social), şi anume: plata salariilor şi a contribuţiilor aferente unui număr de 8 angajaţi, cu normă întreagă, în următoarele posturi: 6 posturi de pedagogi de recuperare, un post de asistent social şi un post de menajeră. Menţionăm că suplimentarea finanţării cu un post de asistent social a fost aprobată de către domnul primar în luna octombrie 2012.
Precizăm că acest tip de serviciu răspunde nevoilor comunităţii locale, este eficient din punct de vedere al costurilor venind în ajutorul familiilor pentru a-şi păstra copii şi a nu-i abandona în instituţii specializate (unde îngrijirea copiilor ar presupune cheltuieli mult mai mari) şi vine în completarea serviciilor acordate de către Direcţia de Asistenţă Socială Comunitară pentru copiii cu dizabilităţi şi familiile acestora. Menţionăm că potrivit art. 84, alin (1) din Legea 292/2011 – Legea asistenţei sociale, „Autorităţile administraţiei publice locale au responsabilitatea organizării şi finanţării sau cofinanţării serviciilor sociale adecvate nevoilor speciale de îngrijire, asistare, educare şi formare, recuparare/reabilitare, inserţie/reinserţie socială a persoanelor cu dizabilităţi, în conformitate cu strategiile naţionale, strategiile judeţene şi planurile anuale proprii de acţiune”.
De asemenea, precizăm că Societatea Română Speranţa dispune de capacitatea financiară de a suporta din resurse proprii cheltuielile legate de întreţinerea imobilului,  achiziţionarea materialelor igienico-sanitare precum şi plata coordonatorului centrului.
Luând în considerare cele menţionate, în baza dispoziţiilor art. 136, alin (1), lit. a) din Legea 292/2011 a asistenţei sociale, şi în conformitate cu prevederile art.36 alin (2), lit.(d şi  lit.(e, alin. (6) lit. (a pct.2 şi alin (7), lit. (a din Legea  nr. 215/2001 privind administraţia publică locală, republicată,  

PROPUNEM:

Prelungirea  pe o perioadă de un an  a contractului de asociere, aprobat prin H.C.L.M.T. nr.92/30.03.2004, modificată prin H.C.L.M.T. nr. 211/19.06.2007 şi prelungită cu câte un an prin H.C.L.M.T. nr. 125/24.03.2009, H.C.L.M.T. nr. 115/30.03.2010, H.C.L.M.T. nr. 117/29.03.2011 şi H:C.L.M.T. nr. 329/30.03.2012 încheiate între Consiliul Local al Municipiului Timişoara  şi  Asociaţia  Societatea Română Speranţa  în vederea asigurării de serviciu sociale în Centrul de tip Respite Care pentru copiii cu dizabilităţi  mentale ale căror familii se află temporar în imposibilitatea de a-şi îngriji copilul.                

